Джордж Гарысан

**Джордж Га́рысан** (; 25 лютага 1943, Лівэрпул — 29 лістапада 2001, Лос-Анджэлес) — ангельскі рок-музыка і рок-кампазытар. Удзельнік рок-гурту The Beatles, пасьля распаду якога распачаў сольную кар’еру і працу ў гурце Traveling Wilburys. Ад прыканца 70-х да пачатку 90-х актыўна працаваў як кінапрадусар — заснаваў фірму HandMade Films.

## Маладосьць і The Beatles
### Маладыя гады (1943—1959)
Нарадзіўся ў каталіцкай сям’і Люізы і Харальда Харысан. Быў малодшым, чацьвёртым дзіцем у сям’і. У Джорджа была адна сястра, Люіза, якая нарадзілася 16 жнівеня 1931, і двое братоў, Хары, які нарадзіўся ў 1934 годзе, і Піцер, які нарадзіўся 20 ліпеня 1940. Бацька яго маці, Джон Фрэнч, быў родам з графства Ўэксфард ў Ірляндыі. Ён эміграваў у Лівэрпуль і ажаніўся на мясцовай дзяўчыне. [19] Бацька Джорджа, Харальд, спачатку працаваў мараком, але пазьней, каб быць бліжэй да сям’і, зьмяніў прафэсію і стаў кіроўцам аўтобуса. Маці Харысана працавала прадаўшчыцай у краме.

Ад самага нараджэньня Джорджа і да 1950 году сям’я Харысанаў пражывала па адрасе *12 Arnold Grove*, у лівэрпульскім раёне Ўэйвертры. Гэта быў маленькі двухпавярховы дом радавай забудовы. Для ацяпленьня памяшканьня ў зімовы час выкарыстоўвалася печ на каменным вугле, а туалет знаходзіўся на двары, побач з куратнікам. У 1950 годзе з-за падвышэньня арэнднай платы сям’я Харысана пераехала ў іншы раён гораду па адрасе *25 Upton Green*.

Напачатку Джордж вучыўся ў пачатковай школе Доўдэйл, якая месьцілася каля Penny Lane. Двума клясамі старэй у той жа школе вучыўся Джон Ленан. Пасьля Джордж паступіў у сярэднюю школу для хлопчыкаў «Ліверпульскі інстытут», першую школу ў Ліверпулі, дзе і навучаўся ў пэрыяд з 1954 па 1959 год. Ён вылучаўся сярод аднагодкаў, але ня здольнасьцямі і стараньнем, а тым, што насіў модныя порткі-дудачкі, месяцамі не стрыгся і сварыўся з настаўнікам. Джордж любіў сядзець на апошняй парце і падчас урокаў рабіць замалёўкі гітар ў сваіх школьных сшытках. Ён згадваў: «*Я захапляўся гітарамі. Калі я пачуў аб хлопцы ў школе, які набыў акустычную гітару за 3,10 фунта стэрлінгаў, я папрасіў гэтую суму ў маёй маці і купіў сабе сапраўды такі ж інструмент. Для нас у той час гэта былі вялікія грошы*».

Джордж даволі хутка навучыўся ня толькі браць акорды, але і выконваць мудрагелістыя пасажы. Харысан пазьней казаў, што найбольш на яго паўплывалі Карл Перкінс, Бо Дзідлі, Чак Бэры і The Everly Brothers. Дзякуючы гітары ў Джорджа завязаліся спачатку прыяцельскія, а затым і па-сапраўднаму сяброўскія адносіны з Полам Макартні, які вучыўся ў адной зь ім школе.

## Сьмерць
У жніўні 1997 году з Гарысана была выяўлена злаякасная пухліна. Пад час апэрацыі яму выдалілі частку лёгкага і пухліну гартані.

У 1999 году Гарысан быў паранены ў плячо нажом няўраўнаважаным прыхільнікам.

У 2001 годзе ў яго выявілі ракавую пухіну мазгоў. Апэрацыю рабіць было позна і немагчыма. Былі праведзеныя курсы хіміятэрапіі ў Швайцарыі. Пасьля вярнуўся ў ЗША працягваць лячэньне. Аднак гэта не дапамагло.

Ведаючы, што ў яго застаюцца лічаныя дні, Гарысан памірыўся са сваёю старэйшаю сястрою Люізаю, зь якой не размаўляў больш за 10 гадоў. 12 лістапада, за 17 дзён да сьмерці да яго ў нью-ёрскую больніцу наведаліся Рынга Стар і Пол Макартні. Яны добра бавілі некалькі гадзін жартуючы і сьмяючыся.

Пасьля Гарысан паляцеў у Лос-Анджэлес, бо хацеў правесьці апошнія дні ў доме свайго сябра Пола Макартні на Бэвэрлі-Хілз. Апошнія гадзіны правёў у коле сваіх блізкіх, якія сьпявалі мантру «Харэ Крышна». Памёр Гарысан 29 лістапада 2001 году ў 13:30 (гэта 21:30 у Вялікабрытаніі й 23:30 у Менску). Праз 9 гадзінаў сваякі і знаёмыя Гарысана правялі індуісцкі абрад і перавезьлі нябожчыка да крэматорыю. Прах быў разьвеяны 4 сьнежня над Гангам.

30 лістапада ў Лівэрпулі быў прыспушчаны брытанскі сьцяг, а каля Букінгэмскага палацу ў Лёндане гвардзейскі аркестар упершыню граў музыку The Beatles.

## Узнагароды
## Дыскаграфія

### Сынглы
* 1970 «My Sweet Lord»
* 1971 «What Is Life»
* 1971 «Bangla-Desh»
* 1973 «Give Me Love (Give Me Peace On Earth)»
* 1974 «Ding Dong, Ding Dong»
* 1975 «Dark Horse»
* 1975 «You»
* 1975 «This Guitar (Can't Keep from Crying)»
* 1976 «This Song»
* 1977 «Crackerbox Palace»
* 1977 «True Love»
* 1977 «It's What You Value»
* 1979 «Blow Away»
* 1979 «Love Comes to Everyone»
* 1979 «Faster»
* 1981 «All Those Years Ago»
* 1981 «Teardrops»
* 1982 «Wake Up My Love»
* 1982 «I Really Love You»
* 1985 «I Don't Want To Do It»
* 1987 «Got My Mind Set On You»
* 1988 «When We Was Fab»
* 1988 «This Is Love»
* 1989 «Cheer Down»
* 2002 «My Sweet Lord (2000)» (перавыданьне)
* 2003 «Any Road»
* 2003 «Stuck Inside a Cloud»

### Сынглы з The Traveling Wilburys
* 1988 «Handle With Care»
* 1989 «End of the Line»
* 1990 «Nobody’s Child»
* 1990 «She’s My Baby»
* 1990 «Wilbury Twist»

## Крыніцы

Катэгорыя:Брытанскія музыкі
Катэгорыя:The Beatles
Катэгорыя:Брытанскія сьпевакі
Катэгорыя:Гітарысты Вялікабрытаніі